Po prihlásení sa na školenie vám pomôžeme nájsť kurz, ktorý bude vyhovovať vašim potrebám. Kurzy prebiehajú počas celého roka v mnohých mestách. Čas a miesto konania kurzu si preto budete môcť vybrať z viacerých možností.
Na prácu lektorky angličtiny v Helen Doron English vás pripravia špičkoví školitelia. Naučíte sa hlavné zásady metódy Helen Doron English a dozviete sa, ako a prečo je vhodné učiť deti práve touto metódou.
Kurzy sú zvyčajne rozdelené na dva dni úvodu a hodnotenia a tri dni hĺbkového tréningu.
Môžete sa zamerať na výučbu detí (vo veku 0 – 11 rokov) alebo tínedžerov (vo veku 12 – 19 rokov).
Okrem teoretických vedomostí na vás čaká aj prax v podobe tzv. micro teachingu, kde si na malých ukážkach precvičíte, ako učiť konkrétne témy v angličtine. Naučíme vás, ako vytiahnuť zo seba aj zo svojich žiakov to najlepšie.
Dôležitým cieľom školenia je tiež podporiť vás v tom, aby ste sa stali nezávislou a kreatívnou lektorkou či lektorom. Naučíte sa, ako lepšie vnímať potreby svojich študentov, ako udržať ich pozornosť počas celej hodiny a ako ich pozitívne motivovať. Ako deti učiť a zároveň byť sama sebou.
Nečaká vás žiadny ťažký záverečný test. Kurz uzavriete esejou, v ktorej zhrniete to, čo ste sa naučili na školení.
Po absolvovaní kurzu sa z vás stane certifikovaný učiteľ metódy Helen Doron English. Tu sa však pomoc a podpora od Helen Doron English nekončí, práve naopak.